
Výzva na predkladanie cenovej ponuky
v postupe zadávania zákazky podľa § 117 zákona č. 343/2015 Z. z. o verejnom obstarávaní a o zmene  a doplnení niektorých zákonov v znení neskorších predpisov

1. Identifikácia verejného obstarávateľa
METRO Bratislava a.s. (ďalej len „METROBA“)
Primaciálne námestie 1
811 01 Bratislava 
Poštová adresa: 
Muchovo nám. 12, 852 71 Bratislava
IČO: 35732881
IČ DPH: SK2020268910
2. Kontaktná osoba 
Mgr. Miriama Ščamborová
verejné obstarávanie
Telefón: 0903/456 672
E-mail: miriama.scamborova@metroba.sk   
3. Názov predmetu zákazky
Búracie práce - administratívna budova

4. Miesto dodania/poskytnutia predmetu zákazky
Predmet zákazky bude realizovaný v areáli Muchovo námestie - Černyševského, Petržalka, Bratislava.
5. Stručný opis zákazky
Predmetom zákazky sú búracie práce administratívneho objektu v areáli Muchovo námestie - Černyševského, Petržalka, Bratislava.
6. Celkové množstvo, rozsah, špecifikácia



[image: ]

[bookmark: _Hlk89731800]Predmetom zákazky sú búracie práce administratívneho objektu v areáli Muchovo námestie - Černyševského, Petržalka, Bratislava a súvisiacich pripojení na IS. Objekt určený na asanáciu je administratívna budova v súčasnosti bez prevádzky, ktorá je umiestnená na pozemkoch, ktoré sa nachádzajú v mestskej časti Petržalka, katastrálnom území Petržalka v okrese Bratislava V., v Bratislavskom kraji. Bližší opis zákazky je uvedený v Prílohe č. 1 – Opis predmetu zákazky.
7. Osobitné požiadavky na plnenie predmetu zákazky

Nestanovuje sa.
8. Cena a spôsob určenia ceny, platobné podmienky
· ponuka musí obsahovať identifikačné údaje dodávateľa služby (adresa, telefón, e-mail, IČO, DIČ, IČ DPH, bankové spojenie vrátane IBAN, kontaktná osoba s kontaktnými údajmi), musí byť podpísaná osobou oprávnenou jednať za uchádzača, alebo v jeho mene,

· uchádzačovi sa umožňuje predložiť ponuku len na celý predmet zákazky,

· uchádzač, ktorý nie je platcom DPH, upozorní na túto skutočnosť v ponuke,

· ak uchádzač nie je platiteľom DPH, uvedie navrhovanú zmluvnú cenu celkom (netto cena). Na skutočnosť, že nie je platiteľom  DPH, upozorní v ponuke. V prípade, že uchádzač bude v čase predkladania ponuky neplatiteľom DPH, avšak v nadväznosti na výšku hodnoty zákazky sa ním stane počas plnenia zmluvy, musí do ponuky uviesť takú cenu, ktorá bude konečná i po prípadnom pripočítaní DPH po tom, ako sa stane platiteľom DPH. Je na zvážení uchádzača, ako konečnú cenu vypočíta (po zohľadnení ním predpokladaného obratu a s tým súvisiacej povinnosti na registráciu pre DPH), avšak cena, ktorú uvedie, bude pokladaná za konečnú z pohľadu v budúcnosti započítavanej DPH. Výnimku z nemožnosti zmeniť konečnú cenu bude tvoriť zákonná zmena sadzby DPH, platnej v meste dodania zdaniteľného plnenia počas plnenia zmluvy – konečná cena sa upraví o takúto zmenu voči sadzbe DPH, platnej a účinnej v čase predkladania ponúk v tomto postupe verejného obstarávania,

· v prípade, že uchádzačom je platiteľom DPH, avšak jeho sídlo je v inom členskom štáte Európskej únie alebo sídli mimo EÚ, uvedie v ponuke cenu, ktoré bude rozdelená na ním navrhovanú cenu bez DPH a výšky DPH podľa slovenských právnych predpisov (v súčasnosti 20%), aj keď samotnú DPH nebude v súlade s komunitárnym právom fakturovať. Ak je verejný obstarávateľ neplatiteľ DPH a je povinný podať samostatné daňové priznanie ku DPH z dôvodu prijatia tovaru alebo služieb z iného členského štátu alebo z tretej krajiny, ku cene bez DPH sa pripočíta výška DPH podľa slovenských právnych predpisov.

9. Predpokladaná hodnota zákazky bez DPH
246 530,91 € bez DPH
10. Trvanie zmluvy / Lehota dodania zákazky
Zmluva o dielo sa uzatvára na dobu určitú, t.j. do vykonania predmetu zmluvy. Dĺžka trvania predmetu zákazky je do 8 týždňov od odovzdania staveniska. 
11. Kritériá na vyhodnotenie ponúk 
Ponuka sa bude vyhodnocovať na základe najnižšej ceny v Eur bez DPH za celý predmet zákazky. Budú sa hodnotiť ponuky uchádzačov, ktorí splnili podmienky účasti. 
Verejný obstarávateľ vyhodnotí ako úspešnú ponuku s najnižšou cenou bez DPH za celý predmet zákazky, ostatné ponuky zoradí zostupne a stanú sa neúspešnými ponukami.
Oznámenie o výsledku bude uchádzačom zaslané elektronicky, prostredníctvom systému ERANET.
S úspešným uchádzačom sa uzatvorí Zmluva o dielo.
12. Použije sa elektronická aukcia 
Nie
13. Podmienky účasti  
Vyžaduje sa splnenie podmienok účasti:
podľa § 32 ods. 1 písm. e) ZVO, t. j. uchádzač musí byť oprávnený poskytovať predmet
zákazky, 
Splnenie podmienky účasti uchádzač preukazuje predložím aktuálneho dokladu o oprávnení poskytovať uvedené služby (výpis z obchodného registra, príp. živnostenský list, na ktorom musí byť predmet podnikania oprávňujúci navrhovateľa na poskytnutie všetkých služieb, ktoré sú predmetom obstarávania, alebo iný ekvivalentný doklad o oprávnení poskytovať službu), pričom postačuje fotokópia, resp. sken dokladu.

podľa § 32 ods. 1 písm. f) ZVO, t. j. že uchádzač nemá uložený zákaz účasti vo     
verejnom obstarávaní.
Splnenie podmienky účasti uchádzač preukazuje predložím čestného vyhlásenia, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.


podľa § 34 ods. 1 písm. b) ZVO - zoznamom stavebných prác rovnakého alebo podobného charakteru ako predmet zákazky uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác, doplneným potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok. Dôkaz o plnení potvrdí odberateľ ak odberateľom
a. bol verejný obstarávateľ alebo obstarávateľ podľa tohto zákona, dokladom je referencia,
b. bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak to nie je možné, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

Minimálna požadovaná úroveň štandardov: Uchádzač je povinný predložiť minimálne 2 referencie za obdobie predchádzajúcich 5 rokov, ktoré preukazujú realizáciu prác rovnakého alebo podobného charakteru ako predmet zákazky investičnom rozsahu min. 200.000 € bez DPH.
14.  Rozdelenie predmetu obstarávania na časti 
Zákazka nie je rozdelená na časti.

15.  Komunikácia a vysvetľovania 
[bookmark: _Hlk99977149]Komunikácia medzi obstarávateľskou organizáciou a záujemcami/uchádzačmi sa uskutočňuje v tomto verejnom obstarávaní elektronickou formou, ktorá zabezpečí trvalé zachytenie ich obsahu, prostredníctvom systému ERANET dostupného na https://obstaravanie.eranet.sk (ďalej len „ERANET“).
Pre potreby elektronickej komunikácie je každý záujemca/uchádzač povinný zaregistrovať sa v systéme ERANET na URL adrese: https://obstaravanie.eranet.sk. Za účelom registrácie môže záujemca využiť aj eID občianskeho preukazu.
Súťažné podklady vrátane ich doplnení a vysvetlení sú záujemcom prístupné bezodplatne, neobmedzene, úplným a priamym prístupom na URL adrese: https://obstaravanie.eranet.sk/#/tenderPublicDetails/1105 
O záujemcoch, ktorí si prevezmú súťažné podklady bez prihlásenia nemá obstarávateľská organizácia evidenciu - o zverejnení doplňujúcich informácií a vysvetlení nebudú informovaní. Obstarávateľská organizácia preto záujemcom odporúča, aby si súťažné podklady stiahli až po zaregistrovaní a prihlásení sa do systému.
Komunikácia sa bude uskutočňovať výhradne v slovenskom jazyku prípadne v českom jazyku a to písomnou formou v elektronickej podobe prostredníctvom systému ERANET.
Za moment doručenia aj prevzatia elektronickej informácie sa považuje: 
-	moment zverejnenia v prípade, ak sa informácia neposiela prostredníctvom elektronickej správy, ale len zverejňuje v systéme ERANET (najmä súťažné podklady, vysvetlenie a pod.)
-	moment prečítania v systéme ERANET  v prípade, ak sa informácia posiela prostredníctvom elektronickej správy a ak lehota stanovená zákonom alebo komisiou obstarávateľskej organizácie začína plynúť odo dňa doručenia informácie. Jedná sa najmä o nasledujúce skutočnosti:
- informácia o vylúčení, výbere záujemcov alebo nezaradení do dynamického nákupného systému
- žiadosť o nahradenie subdodávateľa alebo tretej osoby, ktorou uchádzač preukazuje splnenie podmienok účasti
V prípade, ak si obstarávateľská organizácia, uchádzač alebo záujemca elektronickú informáciu neprečíta do troch pracovných dní odo dňa odoslania elektronickej informácie, považuje sa táto informácia za doručenú uplynutím posledného dňa uvedenej lehoty.
-	moment odoslania informácie v prípade, ak sa informácia posiela prostredníctvom elektronickej správy a ktorá má byť prijímateľovi doručená v lehote stanovenej zákonom verejnom obstarávaní. Jedná sa najmä o nasledujúce skutočnosti:
- zaslanie zápisnice z otvárania ponúk
Ak záujemca alebo uchádzač, zašle informáciu prostriedkami, ktorými nemožno trvalo zachytiť ich obsah a nie je zaručená ich pravosť t.j. podaných faxom alebo e-mailom, záujemca alebo uchádzač zabezpečí doručenie takejto žiadosti obstarávateľskej organizácii aj v elektronickej podobe cez systém ERANET, a to najneskôr do 3 pracovných dní odo dňa odoslania tejto žiadosti uvedenými prostriedkami. Pre dodržanie termínov na doručenie žiadosti obstarávateľskej organizácii je rozhodujúci dátum doručenia elektronickej podoby žiadosti cez systém ERANET. Pokiaľ obstarávateľská organizácia neobdrží žiadosť do 3 pracovných dní odo dňa jej odoslania faxom alebo e-mailom aj v elektronickej podobe cez systém ERANET (t.j. v podobe, ktorá zabezpečuje trvale zachytenie obsahu písomnosti) obstarávateľská organizácia môže na takúto žiadosť hľadieť tak, ako keby nebola podaná.
16.  Predkladanie ponúk 
Lehota predkladania ponúk: Do 02.05.2022 do 10:00 hod.
Otváranie ponúk: 02.05.2022 o 10:00 hod.
Spôsob predkladania ponúk: Ponuku je možné predložiť v elektronickej forme prostredníctvom systému ERANET na nasledovnej adrese zákazky:
https://obstaravanie.eranet.sk/#/tenderPublicDetails/1105 
Uchádzač predkladá:
· Návrh na plnenie kritérií v zmysle týchto súťažných podkladov (Príloha č. 2a - Návrh na plnenie kritérií a Príloha č. 2b –Výkaz výmer )
· Doklady a dokumenty, ktorými preukazuje splnenie podmienok účasti (bod 13. Podmienky účasti, v tejto výzve)
Uchádzač je svojou ponukou viazaný od uplynutia lehoty na predkladanie ponúk až do uplynutia lehoty viazanosti ponúk stanovenej obstarávateľskou organizáciou, a to je 3 mesiace od lehoty na predkladanie ponúk. 

17. Ďalšie informácie
· verejný obstarávateľ si vyhradzuje právo neprijať ponuku, ktorej celková cena za dodanie predmetu zákazky prevyšuje finančný limit stanovený verejným obstarávateľom pre predmet zákazky, ak bol stanovený alebo neobsahuje všetky podklady uvedené v tejto výzve,

· verejný obstarávateľ si vyhradzuje právo zrušiť použitý postup zadávania zákazky v prípade, že sa zmenia okolnosti, za ktorých sa vyhlásilo verejné obstarávanie, pričom následne nebude uzavretá zmluva s úspešným uchádzačom ani zaslaná žiadna objednávka,

· všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok zadávania zákazky.

18. Prílohy
Prílohami tejto výzvy sú:
Príloha č. 1 –   Opis predmetu zákazky
Príloha č. 2a – Návrh na plnenie kritérií
Príloha č. 2b – Výkaz výmer
Príloha č. 3 –   Projektová dokumentácia
Príloha č. 4 –   Zmluva o dielo


V Bratislave dňa 14.04.2022



.......................................................
Ing. arch. Michala Kozáková
predsedníčka predstavenstva
METRO Bratislava a.s.

